b'\n_START_ARTICLE_\nRomas \xc5\xa0vedas\n_START_SECTION_\nI\xc5\xa1silavinimas\n_START_PARAGRAPH_\nNuo 1977 m. Romas \xc5\xa0vedas mok\xc4\x97si Vilniaus S. N\xc4\x97ries vidurin\xc4\x97je mokykloje, j\xc4\x85 1988 m. baig\xc4\x97. Nuo 1988 iki 1993 m. Vilniaus universiteto Teis\xc4\x97s fakultete studijavo teis\xc4\x99, baig\xc4\x97 vienpakopes vientis\xc4\x85sias teis\xc4\x97s studijas, \xc5\xa0vedui buvo suteiktas teisininko kvalifikacinis laipsnis.\n_START_SECTION_\nKarjera\n_START_PARAGRAPH_\nNuo 1992 iki 1993 m. Romas \xc5\xa0vedas buvo LR tarptautini\xc5\xb3 ekonomini\xc5\xb3 santyki\xc5\xb3 ministerijos vyresnysis specialistas, 1993 m. LR LR u\xc5\xbesienio reikal\xc5\xb3 ministerijos Prekybos skyriaus 3-iasis, v\xc4\x97liau \xe2\x80\x93 2-asis sekretorius, nuo 1993 iki 1995 m. Prekybos skyriaus ved\xc4\x97jas, nuo 1995 m. iki 1999 m. LR Nuolatin\xc4\x97s misijos prie JTO skyriaus \xc5\xbdenevoje (\xc5\xa0veicarija) patar\xc4\x97jas, nuo 1996 m. 1997 m. LR konsulato \xc5\xbdenevoje laikinai einantis konsulo pareigas, nuo 1997 m. iki 1999 m. LR konsulas, nuo 1999 m. iki 2003 m. LR URM Ekonomikos departamento direktorius, nuo 2003 m. iki 2007 m. LR nuolatin\xc4\x97s atstovyb\xc4\x97s ES (Briuselis, Belgija) \xc4\xafgaliotasis ministras, LR nuolatin\xc4\x97s atstovyb\xc4\x97s vadovo pavaduotojas (nema\xc5\xbeai nuveik\xc4\x97, ES institucijose Briuselyje keliant Lietuvos energetikos nepriklausomyb\xc4\x97s problemas), nuo 2007 m. iki 2009 m. LR URM Ekonominio saugumo politikos departamento direktorius, nuo 2009 m. kovo 2 d. LR energetikos viceministras, nuo 2009 m. rugs\xc4\x97jo 4 d. \xe2\x80\x9eLeo LT\xe2\x80\x9c steb\xc4\x97toj\xc5\xb3 tarybos pirmininkas._NEWLINE_Romas \xc5\xa0vedas ved\xc4\x99s; \xc5\xbemona Giedr\xc4\x97, ekonomist\xc4\x97, LR valstyb\xc4\x97s kontrolier\xc4\x97 (LR valstyb\xc4\x97s kontrol\xc4\x97). Vilniaus universiteto TSPMI d\xc4\x97stytojas.\n_START_SECTION_\nDarbas grup\xc4\x97se, komisijose\n_START_PARAGRAPH_\n\xc5\xa0vedas buvo LRV ir Kazachstano Respublikos Vyriausyb\xc4\x97s dvi\xc5\xa1al\xc4\x97s prekybinio ir ekonominio bendradarbiavimo komisijos narys nuo 2000 m. baland\xc5\xbeio 19 d., komisijos Lietuvos ir Vakar\xc5\xb3 Europos elektros energetikos sistem\xc5\xb3 sujungimo koncepcijai \xc4\xafvertinti ir pasi\xc5\xablymams d\xc4\x97l projekto \xc4\xafgyvendinimo teikti narys nuo 1999 m. gruod\xc5\xbeio 6 d.; darbo grup\xc4\x97s, dalyvaujan\xc4\x8dios bendros su Pranc\xc5\xabzijos vyriausybini\xc5\xb3 \xc4\xafstaig\xc5\xb3 atstovais darbo grup\xc4\x97s veikloje, kartu su jais rengian\xc4\x8dios dvi\xc5\xa1alio bendradarbiavimo energetikos srityje veiklos plan\xc4\x85 bei pri\xc5\xbei\xc5\xabrin\xc4\x8dios jo \xc4\xafgyvendinim\xc4\x85, narys nuo 2007 m. gruod\xc5\xbeio 10 d.; Nacionalin\xc4\x97s energetikos strategijos \xc4\xafgyvendinimo programos prie\xc5\xbei\xc5\xabros komisijos narys nuo 2008 m. liepos 11 d. iki 2008 m. gruod\xc5\xbeio 10 d., darbo grup\xc4\x97s klausimams, susijusiems su Energetinio saugumo centro steigimu, i\xc5\xa1nagrin\xc4\x97ti vadovas nuo 2008 m. liepos 22 d.'